Selma Bajrami
Selma Bajrami (rođena 4. jula 1980) bosanskohercegovačka je pjevačica, tekstopisac i medijska ličnost. Prvi album, pod nazivom Kad suza ne bude, snimila je 1998. godine u Beogradu (u studiju 'Time'). Autor pjesama je bio Milić Vukašinović. Drugi album je urađen u studiju Miće Nikolića. Sa ovog albuma, pored naslovne pjesme "Ljubav si ubio gade", izdvojile su se i pjesme "Život liječi rane" i "Pijanica". Svoj sljedeći album i prvi u produkciji Dejana Abadića, koji je izašao pod nazivom Žena sa Balkana, donio je karakterističan zvuk – pjesme poput "Nano", "Škorpija", "Žena sirena" i "Bićeš moj". Autori pjesama na Selminom albumu koji je izašao 2005. godine, pod nazivom Kakvo tijelo Selma ima, bili su Dragan Brajović Braja, Dragiša Baša i Nanin iz Tuzle.[nedostaje referenca] Ovo je bio drugi album urađen u produkciji Abadića. Njen rad s grupom IF iz Tuzle ostao je veoma zapažen, kao i učešće u kvalifikacijama za Eurosong pjesmom Ranka Bobana "Zaljubljena". Uslijedile su nove pjesme: "Zakon sudbine", "Bakšiš", "Voli me do bola", "Sarajevo" i dr.